《薛康朝挽词》
宋代·林季仲

意气平生百不伸，一麾晚出守宜春。
功名到此当言命，才术如宜岂后人。
庭集鵷雏知有种，盘堆苜蓿未全贫。
江寒木落悲无那，诗寄蓬窗墨尚新。

作者简介：林季仲[约宜元一一三八年前后在世]字懿成，自号芦山老人，永嘉人。生卒年均不详，约宋高宗绍兴八年前后在世。喜为诗，语佳而意新。宣和中进士。高宗时，赵鼎荐为台官，累迁吏部郎。秦桧主和议，季仲引句践事争之，大忤桧，辽罢去。后官太常少卿，知婺州。以直秘阁奉嗣。季仲著有竹轩杂著十五卷，今存六卷，《四库总目》传于世。